text: Granskarar frá Fiskaaling á ráðstevnu um reinsifisk
text: #000001
text: Fyrr í vikuni luttóku Sandra Ljósá Østerø og Kirstin Eliasen frá Fiskaaling á ráðstevnu um reinsifisk í Stord í Norra. Hetta er ein árlig ráðstevna fyri øll, ið nýta og arbeiða við reinsifiskum.
text: #000003
text: Reinsifiskur er eitt felags heiti fyri ymisk fiskasløg, ið eta lús av fiski. Í Føroyum nýta vit einans rognkelsi sum reinsifisk.
text: #000004
text: Ráðstevnan byrjaði við framløgum frá veterina granskingarstovninum og veterinera myndugleikanum í Norra. Veterinærinstituttet legði árligu fiskaheilsufrágreiðingina fram, sum lýsir árið, ið fór í mun til fiskaheilsu og sjúkur. Mattilsynet legði fram um trupulleikarnar, ið eru við vælferð hjá reinsifiski, og hvat ið krevst, fyri at halda áfram við at nýta reinsifiskar. Síðani vóru fleiri áhugaverdar framløgur frá vinnu og granskingarstovnum.
text: #000005
text: Umboð frá Fiskaaling vóru boðin við at halda framløgu um rognkelsistøðuna í Føroyum. Hetta er í sambandi við eina norska verkætlan, ið hevur til endamáls at deila vitan um reinsifisk millum norðanlond.
text: #000006
text: Sandra Ljósá Østerø, granskari á Fiskaaling, hevði framløgu á ráðstevnuni, har ið hon greiddi frá teimum royndum vit hava við rognkelsum í Føroyum. Hon greiddi millum annað frá úrslitum frá rognkelsikanningum, sum Fiskaaling hevur gjørt á alibrúkum frá 2015-2020. Sandra greiddi frá hvussu vit byrjaðu at nýta rognkelsi í Føroyum, hvussu nógvar lús tey eta, hvussu umráðandi tað er at nýta tey rætt, og hvørjar høvuðsavbjóðingarnar eru við rognkelsum í Føroyum.
text: #000007
text: Minni veiða av norðhavssild og makreli men meira av svartkjafti
text: #000012
text: Stór pelagisk fyritøka møguliga til Føroya
text: #000013